रोहितको अर्धशतकमा नेपालले भारत ‘ए’ लाई दियो १६८ रनको लक्ष्य
एसीसी पुरुष इमर्जिङ टिम्स कप क्रिकेट प्रतियोगितामा नेपालले भारत 'ए' लाई १६८ रनको लक्ष्य दिएको छ । नेपालले क्याप्टेन रोहित पौडेलको अर्धशतकीय पारीको मद्दतमा भारत ‘ए’ लाई १६८ रनको लक्ष्य दिएको हो ।
काठमाडौँ — एसीसी पुरुष इमर्जिङ टिम्स कप क्रिकेट प्रतियोगितामा नेपालले भारत 'ए' लाई १६८ रनको लक्ष्य दिएको छ । नेपालले क्याप्टेन रोहित पौडेलको अर्धशतकीय पारीको मद्दतमा भारत ‘ए’ लाई १६८ रनको लक्ष्य दिएको हो ।खेलमा नेपालको तर्फबाट कप्तान पौडेलले ८५ बलमा सर्वाधिक ६५ रन बनाए भने गुल्शन झाले ३० बलमा ३८ रन बनाए । त्यस्तै तेस्रो नम्बरमा आएका ब्याटर देव खनालले २१ बलमा १५ रन जोडेका थिए भने सोमपाल कामीले ३९ बल खेलेर १४ रन बनाए ।भारत ‘ए’ का लागि निशान्त सिन्धुले ३.२ ओभरमा १४ रन खर्चिंदै सर्वाधिक ४ विकेट लिए भने राजवर्धन हांगरगेकरले ६ ओभर खेल्दै ३ विकेट लिएका थिए । त्यस्तै हर्षित रानाले २ विकेट र मानव सुतारले १ विकेट लिए ।नेपालले टस जितेर ब्याटिङ रोजेको थियो ।